ΓΡΑΠΤΗ ΕΡΩΤΗΣΗ E-0031/01

υποβολή: Bartho Pronk (PPE-DE) προς την Επιτροπή

(18 Ιανουαρίου 2001)

Θέμα: Το σύστημα των μεταγραφών

Το άρθρο 39 της Συνθήκης ΕΚ κατοχυρώνει το δικαίωμα της ελεύθερης κυκλοφορίας των εργαζομένων. Προσφάτως, έχει αρχίσει να συζητάται στους ποδοσφαιρικούς κύκλους κατά πόσο η αρχή της ελεύθερης κυκλοφορίας των εργαζομένων εφαρμόζεται στον κλάδο αυτό. Κανονικά η Επιτροπή όφειλε μέχρι τα τέλη Οκτωβρίου ναποβάλει ανακοίνωση σχετικά με τη θέση της όσον αφορά το σύστημα των μεταγραφών,πό το πρίσμα της αρχής της ελεύθερης κυκλοφορίας των εργαζομένων. Μέχρι σήμερα όμως δεν έχει συμβεί τίποτα, ή μόνο σε άτυπη βάση.

Κατόπιν τούτου θα μπορούσε η Επιτροπή να παράσχει τις ακόλουθες διευκρινίσεις;

α) Κρίνει η Επιτροπή ότι το σύστημα των μεταγραφών όπως εφαρμόζεται στον κόσμο του ποδοσφαίρου περιορίζει την ελεύθερη κυκλοφορία των εργαζομένων;

β) Εάν ναι, έχει διατυπώσει η Επιτροπή προτάσεις προκειμένου να τεθεί τάξη στην εν λόγω κατάσταση; Εάν όχι για ποιο λόγο;

γ) Υπάρχει κάποιος συμβιβασμός μεταξύ του Fifpro (συνδικάτου των ποδοσφαιριστών) της UEFA και της FIFA; Εάν ναι, ποιοι είναι οι όροι του συμβιβασμού αυτού; Εάν όχι προβλέπεται ένας τέτοιος συμβιβασμός;

δ) Σύμφωνα με πληροφορίες του τύπου, ένα από τα σημεία που προβληματίζει περισσότερο τον Επίτροπο Monti είναι η δυνατότητα προσφυγής στη δικαιοσύνη σε περίπτωση διακοπής του συμβολαίου. Το άρθρο 47 του σχεδίου Χάρτη των Θεμελιωδών Δικαιωμάτων αναγνωρίζει το δικαίωμα αυτό στον καθένα. Μέχρι ποιο σημείο κρίνει η Επιτροπή ότι το δικαίωμα αυτό είναι διαπραγματεύσιμο;

ε) Σύμφωνα με τις μέχρι σήμεραποβληθείσες προτάσεις, η UEFA προτείνει απαγόρευση της μεταγραφής παικτών κάτω των 18 ετών και ένα περιορισμένο σύστημα μεταγραφής για τους παίκτες κάτω των 24 ετών. Κρίνει η Επιτροπή ότι θα μπορούσε να γίνει λόγος εν προκειμένω για διάκριση λόγω ηλικίας;

στ) Σύμφωνα με πρόσφατη ειδησεογραφία του τύπου, ο κ. Monti κρίνει ότι θα πρέπει να διασαφησθεί περισσότερο η κατάσταση όσον αφορά τα έσοδα που αποφέρουν οι παίκτες στους ποδοσφαιρικούς ομίλους στους οποίους ανήκουν. Συμμερίζεται η Επιτροπή την άποψη ότι το στοιχείο αυτό δεν διαδραματίζει κανένα ρόλο, δεδομένου ότι αυτό που πρέπει να λαμβάνεται κυρίωςπόψη είναι η ελεύθερη κυκλοφορία των εργαζομένων;

ζ) Στα παραρτήματα των συμπερασμάτων της Προεδρίας μετά από το Ευρωπαϊκό Συμβούλιο της Νίκαιας, η δήλωση σχετικά με τον αθλητισμό κρίνει ικανοποιητική την κατάσταση σχετικά με τις μεταγραφές όσον αφορά τον διάλογο που έχει καθιερωθεί μεταξύ των ομοσπονδιών, των συνδικάτων παικτών και της Ένωσης. Στην τελευταία γραμμή αναφέρεται ότι ένας ενδεχόμενος συμβιβασμός θα πρέπει να βασίζεται στο κοινοτικό δίκαιο. Ποιες μπορεί να είναι οι συνέπειες τούτου για τις διαπραγματεύσεις; Είναι διατεθειμένη η Επιτροπή να δεχθεί συμβιβασμούς όσον αφορά την ελεύθερη κυκλοφορία των εργαζομένων και άλλα θεμελιώδη δικαιώματα;

η) Εντός ποιας προθεσμίας κρίνει η Επιτροπή ότι θα μπορέσει να θέσει σε ισχύ νέους κανόνες στον τομέα των μεταγραφών;

Απάντηση του κ. Monti εξ ονόματος της Επιτροπής

(20 Μαρτίου 2001)

Οι συζητήσεις της Επιτροπής και των προέδρων της FIFA και της UEFA για τις διεθνείς μεταγραφές παικτών ολοκληρώθηκαν στις 5 Μαρτίου 2001.

Μετά τις συζητήσεις αυτές, ο πρόεδρος Blatter παρουσίασε ένα έγγραφο που καθορίζει τις αρχές οι οποίες θα ισχύουν για την τροποποίηση των σημερινών κανόνων της FIFA σχετικά με τις διεθνείς μεταγραφές και ανέλαβε τη δέσμευση να προχωρήσει στις συγκεκριμένες τροποποιήσεις τον Ιούλιο του 2001. Συνεπώς, την επόμενη ποδοσφαιρική περίοδο θα ισχύουν νέοι κανόνες. Οι γενικοί κανόνες στους οποίους θα βασίζονται οι νέοι κανόνες της FIFA περιγράφονται στην ανακοίνωση τύπου IP/01/314. Βάσει των δεσμεύσεων του προέδρου Blatter, ο ευρωπαίος επίτροπος κ. Monti επιβεβαίωσε ότι δεν σκόπευε να προτείνει στο κολέγιο τη λήψη αρνητικής απόφασης στο πλαίσιο της διαδικασίας που είχε κινήσει κατά της FIFA για τους κανόνες που αφορούν τις μεταγραφές, αν ληφθούν δεόντωςπόψη τα δικαιώματα των καταγγελλόντων.

Η Επιτροπή είχε κινήσει τη διαδικασία μετά από καταγγελίες που κατέθεσαν εκπρόσωποι των παικτών και των συλλόγων, το 1997 και το 1998,ποστηρίζοντας ότι οι κανόνες της FIFA ήταν παράνομοι αφού στερούσαν από τους ποδοσφαιριστές το δικαίωμα να διαπραγματευθούν την ακύρωση της σύμβασής τους. Έκτοτε, στόχος της Επιτροπής ήταν να καταλήξει σε ισορροπία μεταξύ του θεμελιώδους δικαιώματος των παικτών να κυκλοφορούν ελεύθερα και του εξίσου νόμιμου στόχου της διασφάλισης της διαφάνειας των αθλητικών διοργανώσεων και της σταθερότητας των πρωταθλημάτων.

Η Επιτροπή και το συνδικάτο των ποδοσφαιριστών FIFPro συναντήθηκαν πολλές φορές με την ευκαιρία των τελευταίων συζητήσεων.

Θα πρέπει να σημειωθεί σχετικά ότι:

- οι κανόνες της FIFA δεν θα απαγορεύουν πλέον στους ποδοσφαιριστές ναποβάλουν τις διαφορές σχετικά με τη σύμβασή τους στα εθνικά δικαστήρια και δεν θαπάρχει κανένας κανόνας της FIFA (και συνεπώς κανένας έλεγχος) σε ότι αφορά τις διεθνείς συμφωνίες για μεταγραφές"

- εξετάζεται ένας εθελοντικός μηχανισμός για την επίλυση των διαφορών: τα μέλη του θα ορίζονται κατά το ήμισυ από τους ποδοσφαιριστές και κατά τοπόλοιπο ήμισυ από τους συλλόγους και ο πρόεδρός του θα είναι ανεξάρτητος" θα μπορεί να εξετάζει τις διαφορές σχετικά, για παράδειγμα, με τη λύση των συμβάσεων, τις αθλητικές κυρώσεις και το επίπεδο των αποζημιώσεων κατάρτισης"

- η FIFA δέχθηκε οι νέες συμφωνίες να αποτελέσουν το αντικείμενο γενικής αναθεώρησης μετά από δύο ποδοσφαιρικές περιόδους και να συμμετάσχουν στη διαδικασία αυτή όλοι οι παράγοντες που ασχολούνται με το ποδόσφαιρο.

Η Επιτροπή κάλεσε επίσης τη FIFA και την UEFA να ενθαρρύνουν τους συλλόγους να ξεκινήσουν ή να συνεχίσουν το κοινωνικό διάλογο με τα αντιπροσωπευτικά όργανα των ποδοσφαιριστών και πρόσφερε τη συνδρομή της για το διάλογο αυτό σε ευρωπαϊκό επίπεδο.